Тэма: Рыгор Ігнаценка. “Пасадзіце рабінку”. Абагульненне па раздзелу “Мой родны кут! Як ты мне мілы”
Мэта: стварыць умовы для засваення вучнямі зместу твораў Р. Ігнаценкі “Пасадзіце рабінку”, “Елка-ветэран”
Задачы: 
      - развіваць уменне чытаць услых з хуткасцю, якая не перашкаджае разуменню      прачытаннага;
      - фарміраваць уменне чытаць асэнсавана і выразна;
      - садзейнічаць выхаванню ўважлівых і беражлівых адносін да прыроды роднага краю
Тып урока: традыцыйны (з выкарыстаннем “Гукавога арыентыра”)
Абсталяванне: падручнікі “Літаратурнае чытанне” 3 клас, фотаздымкі, трэнажоры для вачэй,    тэксты апавядання Р. Ігнаценкі “Елка-ветэран”, кантрольна-ацэначныя лісты, магнітафон.  

Ход урока
1. Арганіцыйны момант
Мой родны кут, як ты мне мiлы!..
Забыць цябе не маю сiлы!
Не  раз, утомлены дарогай,
Жыццём вясны мае убогай,
К табе я ў думках залятаю 
I там душою спачываю...
З паэмы "Новая Зямля" Якуб Колас
2. Праверка д/з
1) Верш  Я. Колас “Усход сонца”
2) Пераказ апавядання Клаўдзіі Каліны “Красавік”
3. Паведамленне тэмы ўрока
- Сёння нас чакае сустрэча з яшчэ адным беларускім пісьменнікам і яго цудоўнымі творамі. Гэты пісьменнік – наш зямляк. Хто з вас ведае каго называюць землякамі? (Людзей, якія нарадзіліся ў адной мясцовасці.) 
Ігнаценка Рыгор Канстанцінавіч - літаратар. Нарадзіўся 20.11.1930 г. у вёсцы Вусаўка (Зараз Прудок). У 1937-м хлапчук пазбавіўся маці. Яшчэ раней памёр бацька. Выхоўваўся ў дзіцячым доме. З 1946 па 1948 г. вучыўся ў рамесным вучылішчы № 10 г. Магілёва. З 1957 г. па 1980 г. працаваў настаўнікам музыкі ў Паплаўскай сярэдняй школе. У 1980 г. завочна закончыў Народны універсітэт мастацтваў у Маскве. Друкавацца пачаў з 1961 г. У 1964 г. у выдавецтве “Беларусь” выйшаў першы зборнік апавяданняў “Лясныя тынкоўшчыкі”. Галоўная тэма творчасці пісьменніка – чалавек і прырода. Яго творы прысвечаны дзецям, напісаны лаканічна, паэтычна і займальна.
 Пісьменнікам Рыгора Канстанцінавіча зрабіў дзіцячы дом. Прывезлі пацана на кані ў адну з вёсак Касцюковіцкага раёна. І першае, што хлапчука ўразіла, - велізарная клумба з дзіўнымі кветкамі. Атмасфера, якая панавала ў дзіцячым доме, вучыла прыгажосці, дабрыні, сагравала душу. Дзяцей вадзілі ў лес, сляды звяроў вывучалі. Рыгорка пасябраваў з прыродай. Птушанят кінутых, параненых падбіраў. Гнёзды ім ладзіў. Шпакоўні майстраваў. Праз амаль 20 гадоў Рыгор Ігнаценка напісаў сваю першую аповесць  пра Глашу-«футбалістку». І надрукавана яна была  ў газеце «Зорька» ...
Так пачыналася творчая кар'ера настаўніка музыкі, ужо да таго часу вядомага ў Паплавах рыбалова, паляўнічага і проста вандроўцы па навакольных лясах. 
Фізкультхвілінка 
Мы крышачку стаміліся,  
А потым весяліліся,
Угару пацягнуліся, 
Сонцу ўсміхнуліся,
Промні засвяціліся,
Ручкі апусціліся.             
- Адгадайце загадку і вы даведаецеся, аб чым пойдзе гаворка ў новым творы
У сенакос – горкая,                          Вясной зелянела,       
А ў мароз – салодкая,                      Летам загарэла,       
Што за ягадка?                                 Восенню надзела чырвоныя каралі.
  - Так, гэта рабіна.

- Апавяданне Р. Ігнаценкі называецца “Пасадзіце рабінку”.
У народзе кажуць, што “Той чалавек, які не пасадзіў ніводнага дрэўца, дарэмна жыццё пражыў”. А вось чаму так кажуць, вы паспрабуеце адказаць пасля таго, як мы прачытаем гэты твор.
4. Чытанне апавядання
1) Зрокавая гімнастыка. “Пірамідка”
2) Слоўнікавая работа
· Дарэмна
· Карункі
· Суквецці
· Водар
· За вярсту
· Ласавацца
· Гронкі
3) Гукавая размінка
Ра-ра-ра           – стаіць добрая пара.
Джу-джу-джу  – я рабінку пасаджу.
Лю-лю-лю        – і вадой яе палью.
4) Чытанне настаўнікам
5) Чытанне разам
· 6) Фізкультхвілінка для вачэй “Чырвоная кропка”
Сардэчка б’ецца:тук-тук-тук.
Раблю вачыма малы круг.
Яшчэ – тук-тук – і круг вялікі,
На зоркасць вочак усе разлікі.
Улева, управа, улева, управа:
Як вочкі бегаюць рухава!
Уверх, уніз, уверх, уніз
Выконвай наш любы капрыз.
Стамілася і прылягло:
Васьмёркі шлях яно прайшло.
Заплюшчы вочкі, не хітруй – 
Удалеч позірк накіруй.

5. Тэст – апрос па зместу апавядання
- Ці  ўсё было вам зразумела?
+   1. Той чалавек, які не пасадзіў ніводнага дрэўца, дарэмна жыццё пражыў.
-    2. Вясною гэта дрэўца адным з апошніх распускаецца. (Першым)
+   3. А як прыгожа цвіце рабіна.
-    4. Непрыемны водар ад іх за вярсту чуцен. (Прыемны)
+   5. Па зялёнай кроне белымі шапкамі раскіданы пышныя суквецці.
-    6. У канцы лета, калі ўсё ў прыродзе пачынае зелянець, раптам пад акном успыхне рабіна. 
(Усё ў прыродзе пачынае блякнуць і губляць сваю пышную прыгажосць)
-    7. Восенню каля вашага дома ўвесь час будуць трымацца розныя птушкі – шпакі, гракі, снегіры. (Дразды)
+   8. На дрэўцы яны будуць ласавацца сакавітымі ягадамі.
      -  9. Калі лісце на дрэвах ападзе, з рабінкі ападуць чырвоныя гронкі ягад. (Будуць чырванець да снегу)
- 10. Не садзіце, дзеці, сабе рабінку, пашкадуеце. (Пасадзіце, не пашкадуеце)
6. Узаемаправерка, зверка з узорам

7. Работа над тэкстам. 
1) “Той чалавек, які не пасадзіў ніводнага дрэўца, дарэмна жыццё пражыў”. Чаму так кажуць?
2) Чаму пісьменнік раіць пасадзіць менавіта рабінку, а не іншае дрэўца?
3) Прачытайце, як выглядае рабіна вясной.
4) Як мяняецца яна ў канцы лета?
5) Хто любіць паласавацца сакавітымі ягадамі?
6) Чым з’яўляецца рабінка для старых людзей?
7) “Садок садзіць – жыццё харашыць”. Растлумачце.
Фізкультхвілінка 
8. Апавяданне Р.Ігнаценка “Елка-ветэран”
  Чытанне апавядання
1) Слоўнікавая работа
· Звычайна (обычно)
· Блякнуць (блёкнут, тускнеют)
· Скрушна (печально)
· Камель  (ствол)
· Апуцішся долу (на землю)
· Нудзішся (тоскуешь)
· Нашчадкі (потомство)
2) Чытанне настаўнікам
3) Чытанне разам
4) Сінхроннае чытанне 
9. Работа над тэкстам. 
1) Адкуль звычайна старэе дуб?
2) А елка? Прачытайце
3) Дзе расла елка?
4) Калі пад елкай любіў адпачываць пісьменнік?
5) Што пакінула пасля сябе старая яліна?
6) Ці бывае што вечнае  на зямлі?
10. Вынік урока
Урыўкі з твораў раздзела “Мой родны кут! Як ты мне мілы”
· Як вы думаеце, чаму наш урок пачаўся з цудоўных слоў Я. Коласа “Мой родны кут”?
- Скажыце, калі ласка, які раздзел мы з вамі заканчваем вывучаць? (“Мой родны кут! Як ты мне мілы”)
· А. Вольскі “Беларусь – мая Радзіма”  
“Самы вялікі скарб Беларусі – гэта людзі, беларусы”
· Г. Бураўкін “Край мой”
“Мой беларускі, мой адзіны
Край, ад калыскі дарагі.”
· У. Караткевіч “Мая Беларусь”
“Пранікніцеся любоўю да роднай Беларусі. Велічная і гордая, яна таго вартая.”
· У. Дубоўка “Шануйце ўсё жывое”
“Як толькі сябе помню, бацькі мае і старэйшыя людзі – суседзі – прывучалі нас, малых, шанаваць усё жывое, што вакол нас.”

-З творамі якога аўтара вы пазнаёміліся на ўроку?
-Якія апавяданні чыталі?
-Чаму яны вас навучылі?
11. Дамашняе заданне
Падрыхтаваць пераказ апавядання “Елка-ветэран”








Мой родны кут, як ты мне мiлы!..
Забыць цябе не маю сiлы!
Не  раз, утомлены дарогай,
Жыццём вясны мае убогай,
К табе я ў думках залятаю 
I там душою спачываю...


· Звычайна (обычно)
· Блякнуць (блёкнут, тускнеют)
· Скрушна (печально)
· Камель  (ствол)
· Апуцішся долу (на землю)
· Нудзішся (тоскуешь)
· Нашчадкі (потомство)


· Дарэмна (напрасно)
· Карункі (узоры)
· Суквецці(соцветия)
· Водар (запах)
· За вярсту (далеко)
· Ласавацца (лакомиться)
· Гронкі (гроздья)

Ігнаценка Р.К. Лясныя тынкоўшчыкі: Апавяданні. - Мн., 1964.
Ігнаценка Р.К. Урок у лесе: Апавяданні. - Мн., 1965.
Ігнаценка Р.К. Ластаўчына затока: Апавяданні.- Мн., 1967.
Ігнаценка Р.К. Рабчыкі спяваюць: Замалёўкі. - Мн., 1970
Ігнаценка Р.К. На заячых сцежках: Апавяданні. - Мн., 1973.
Ігнаценка Р.К. Дзе матылькі зімуюць: Апавяданні. - Мн., 1974.
Ігнаценка Р.К. Карабель вясны: Эцюды аб прыродзе. - Мн., 1980.
Ігнаценка Р.К. У зімовым садку: Апавяданні. - Мн., 1981.






1

